Jacqueline Aubenas

Jacqueline Aubenas (Tolosa Okzitania, 1936ko abuztuaren 1a) zinemaren historialaria eta analista da. Idazketa eta analisi zinematografikoa irakatsi ditu. 1970eko hamarkadatik mugimendu feministarekin ere oso konprometiturik egon da. Group de recherche et d'information féministes taldearen eta haren aldizkariaren —Cahiers du Grif— sortzaileetariko bat izan zen, eta baita Voyelles aldizkari belgikarrarena ere. Belgikako feminismoaren bigarren olatuko borroka nagusietan parte hartu zuen.

 Biografia 
Jacqueline Bastié Okzitaniako Tolosan jaio zen 1936ko abuztuaren 1ean. Parisen zientzia politikoak ikasi zituen eta Benoît Aubenasekin ezkondu zen. Hiru seme-alaba izan zituzten, Sylvie (1959-), Olivier eta Florence (1961-).

1960ko hamarkadan senarrak lanagatik Bruselara joan behar izan zuenez, Jacqueline ere hara joan zen bizitzera, eta bertan gelditu zen senar-emazteak dibortziatu zirenean. Aurrerago, Jean-Pierre Van Thiegem arte kritikariarekin bikotea osatu zuen. Harrezkero, Bruselan bizi eta lan egiten du.

Zientzia- eta unibertsitate-munduan pertsona ezaguna izan arren, publiko orokorrak benetan deskubritu zuen 2005ean, bere alaba Florence Iraken bahitu eta bost hilabetez atxilotuta eduki zutenean.

 Feminismoa 
Jacqueline Aubenas mugimendu feministaren bigarren olatuan erabat engaiaturiko ekintzailea izan zen. 

1972an, GRIF —Groupe de recherche et d'information féministes - Ikerketa eta Informazio Feministako Taldea— sortzaileetako bat izan zen, eta Cahiers du GRIF erredakzio-taldean parte hartu zuen hainbat ekintzailerekin, haien artean, Françoise Collin, Jeanne Vercheval, Hedwige Peemans-Poullet, Marie-Thèrese Cuvelliez, Marie Denis eta Suzanne van Rokeghem. Taldea banandu zenean, Voyelles hilabetekaria sortu zuen Marie Denis, Jeanne Vercheval eta Suzanne Van Rockeghem-ekin batera. 

 Zinema 
Jacqueline Aubenasen beste pasioa zinema da. Zinema-kritikaria izan zen hasieran, eta, urteak igarota, irakasle ibili zen Belgikako INSAS (Institut National supérieur des arts du spectacle et des techniques de diffusion) goi-mailako eskolan eta Université libre de Bruxelles-eko (ULB), zinema-idazketako eta analisietako lizentzian.

Sorkuntza zinematografikoa, batez ere frankofonoa, babesten duen Filma Hautatzeko Batzordeko kidea da. Horrez gain, 1988an sortutako Henri Storck Funtsaren —izen bereko zuzendariaren eta beste zinegile batzuen ondarea kudeatzea helburu duen erakundea— Administrazio Kontseiluko eta Batzar Nagusiko kidea da, eta Henri Storcken lanaren katalogo arrazoituaren egilea da. Lan bera egin zuen Chantal Akerman-en obrarekin. Richard Olivier zine zuzendariak 2011n Belgikako zinegileak aurkezteko Big Memory entziklopedia filmatua sortu zuen. Entziklopedia horretan, Jacqueline Aubenasek ordezkatu zuen Henri Storck zena bere ibilbidea azaltzeko..

Zinemari buruzko hainbat ekimenetan parte hartu zuen gaiari buruzko liburuak argitaratuz, filmen ekoizpenetan parte hartuz, sorkuntza-dokumentaletan esku hartuz eta zinemaren inguruko solasaldi eta mintegi ugari bultzatuz. INAseko bere irakasle lanean, Pierre Joassin lankidearekin batera, aurrerago zine zuzendaria izango zen Rémy Belvaux ikaslearen gradu amaierako lana, Generation Raymond filma (1990), gainbegiratu zuen. Geroago, filma luzatu eta C'est arrivé près de chez vous (1992) bihurtuko zen.

Centre de l'audiovisual-eko eta Wallimage Valoniako ikus-entzunezko inbertsio-funtsako kidea da.

 Goraipamenak 

 INSASeko ohorezko irakaslea
 Bruselako Unibertsitate Libreko ohorezko irakaslea.
 Eloge de la Scam 2018 (Société civile des auteurs multimédia-Belgique elkartearen 2018ko gorazarrea)

 Argitalpenak 

 (Jeanne Vercheval-Vervoort eta Suzanne van Rokeghem-ekin batera) Des femmes dans l'histoire en Belgique, depuis 1830, Bruxelles, éditions Luc Pire, 2006.

 (Aude Samama-ren ilustrazioak) La Cuisine du Cahier bleu, Les Impressions nouvelles, 2012.
 (Emmanuel d'Autreppe, Jean Breschand, Jean-Luc Outers, Marc-Emmanuel Mélon eta Serge Meurant-ekin batera) Regards sur le réel: 20 documentaires du 20e siècle, Exhibitions International, 2013.
 (zuz) Dic doc: le dictionnaire du documentaire, Complicités, 1999
 Hommage à Chantal Akerman, Bruxelles, Communauté française de Belgique, 1995.
 Hommage à Henri Storck, Bruxelles, Communauté française de Belgique, 1995.
 Toto le héros, Bruxelles, Association des professeurs pour la promotion de l'éducation cinématographique, 1994.
 (zuz.) Filmer la danse, Bruxelles, Renaissance du livre, 2007.
 (zuz.) Le Cinéma des frères Dardenne, Bruxelles, Renaissance du livre, 2008.

 Filmografia 

 2011 :  Richard Olivier-en Big Memory, Belgikako zinemagileen enziklopedia filmatua. Jacqueline Aubenasek Henri Storck ordezkatzen du.
 2010 :  Boris Lehman-en Histoire de mes cheveux, documentala, koproduktorea
 2006 : Gérard Courant-en Cinématon, serie documentala. L'épisode 2129. atala Jacqueline Aubenasi buruzkoa da.
 1997 : Boris Lehman-en Contre le temps et l'effacement. Jacqueline Aubenasek parte hartzen du.
 1995 : Boris Lehman… portrait du cinéaste par tout autre que lui-même de Denys Desjardins. Jacqueline Aubenas intervient dans ce documentaire de création
 2014 : Yaël André-ren Quand je serai dictateur, Jacqueline Aubenas-en koprodukzioa

 Erreferentziak 

 Kanpo estekak 

 Allociné
 IMDb
 Persée
 Jaqueline Aubenas: «Créer une revue féministe» (AVG-Carhif) (artxiboa)
 Aubenas, Jacqueline (1995) Bio-Filmography of Chantal Akerman. From 1950 to 1995

Kategoria:Tolosarrak (Okzitania)
Kategoria:Frantziako kazetariak
Kategoria:Belgikako feministak
Kategoria:Zinemaren historialariak
Kategoria:Emakume historialariak